Psittaciformes

Psittaciformes (WAGLER, 1830) è u nomu di n'òrdini d'aceḍḍi neurniti megghiu canusciuti comu pappajaḍḍi o pappagaḍḍi.

 Nomu 
'N sicilianu, l'armalu si chiama o pappagaḍḍu o pappajaḍḍu. Nun si sapi d'unni veni ssa parola, ma si penza ca u nomu urigginali, bayan, di urìggini malisa, avìa un valuri onumatupèicu. Passau appoi all'àrabbu babbaġā e di cca ô grecu bizzantinu παπαγᾶς papagâs, arrivannu 'n Europa ammiscànnusi câ parola latina gallus.

 Carattirìstichi 
I pappajaḍḍi ànnu u pizzu duru e ncurbatu, tantu forti ca po rùmpiri fàcili nuci e simenzi diversi. 

I pedi sunnu zigudàttili, voli diri cu du' jìdita avanti e dui arreri. Sta particularità pirmetti a st'aceḍḍi di manijari uggetti cu assai pricisioni, purtannu u manciari â vucca o jucari. A sta majistrìa pi mòviri i cosi, si junci macari a lingua di l'armalu, assai musculusa e china di papiḍḍi. Certi speci ànnu a lingua pi sucari u nèttari dî chianti.

200px|miniatura|Aratinga solstitialis, aceḍḍu assai culuratu
Di sicuru una dî carattirìstichi cchiù ammintuvati dî Psittaciformes sunnu i culura dî pinni e dû chiumaggiu tuttu. Ma nun tutti i speci sunnu accussì culurati, comu i kea e kakapo.

U dimurfìsimu sissuali è assai scarsu e nun è fàcili capiri quali è u màsculu e quali a fìmmina. Ma ntê pappajaḍḍi dû gèniri Eclectus sta cosa mmeci si viji sùbbitu picchì u màsculu è virdi smiraudu, a fìmmina è russa-viola.
350px|miniatura|Eclectus roratus màsculu (chiḍḍu virdi) e fìmmina (chiḍḍa russa)
Tutti i Psittaciformes sunnu assai ntilliggenti e assai speci sunnu aḍḍivati comu armali di cumpagnìa, lijànnusi ô patruni unni jòcanu e pàrranu babbijannu a vuci dî genti o i sona chi sèntinu tutti i jorna.

 Dieta 
I Psittaciformes si nùtricanu suprattuttu di frutta, nuci, simenza, aggigghiatini e autri parti viggitali. Certi speci s'adattaru a manciari nzetti e armali morti quannu ncàpita. Autri sunnu spicializzati pi sustinìrisi a nèttari.

 Classificazzioni e tassunumìa 
I parenti cchiù stritti di Psittaciformes sunnu Passeriformes, tantu ca si jùncinu nzèmmula ntô cladi Psittacopasserae. I ristatini cchiù antichi di pappajaḍḍi su' di 20-23 miliuna d'anni arrè, e tutti di armali truvati ntô cuntinenti eurupeu. 

Sicunnu a International Ornithologists' Union (2013) l'òrdini dî Psittaciformes àvi sti famigghi e gèniri:

Famigghia Strigopidae

 Nestor (3 spp.)
 Strigops (1 sp.)

Famigghia Cacatuidae 

 Probosciger  (1 sp.)
 Calyptorhynchus  (5 spp.)
 Callocephalon (1 sp.)
 Eolophus  (1 sp.)
 Lophochroa  (1 sp.)
 Cacatua (11 spp.)
 Nymphicus (1 sp.)

Famigghia Psittaculidae

 Suttafamigghia Platycercinae 
 Tribbù Pezoporini 
 Gèniri Neopsephotus (1 sp.)
 Gèniri Neophema (6 spp.)
 Gèniri Pezoporus (3 spp.)
 Tribbù Platycercini
 Gèniri Prosopeia (3 spp.)
 Gèniri Eunymphicus  (2 spp.)
 Gèniri Cyanoramphus  (12 spp.)
 Gèniri Platycercus  (6 spp.)
 Gèniri Barnardius (1 sp.)
 Gèniri Purpureicephalus (1 sp.)
 Gèniri Lathamus  (1 sp.)
 Gèniri Northiella (2 sp.)
 Gèniri Psephotus (1 spp.)
 Gèniri Psephotellus (4 sp.)
 Suttafamigghia Psittacellinae
 Gèniri Psittacella (4 spp.)
 Suttafamigghia Loriinae 
 Tribbù Loriini 
 Gèniri Chalcopsitta (3 spp.)
 Gèniri Eos (6 spp.)
 Gèniri Pseudeos (2 sp.)
 Gèniri Trichoglossus (13 spp.)
 Gèniri Psitteuteles (3 spp.)
 Gèniri Lorius (6 spp.)
 Gèniri Phigys (1 sp.)
 Gèniri Vini (5 spp.)
 Gèniri Glossopsitta (1 spp.)
 Gèniri Parvipsitta (2 spp.)
 Gèniri Charmosyna (14 spp.)
 Gèniri Oreopsittacus (1 sp.)
 Gèniri Neopsittacus (2 spp.)
 Tribbù Melopsittacini 
 Gèniri Melopsittacus (1 sp.)
 Tribbù Cyclopsittini 
 Gèniri Cyclopsitta (2 spp.)
 Gèniri Psittaculirostris (3 spp.)
 Suttafamigghia Agapornithinae
 Gèniri Agapornis (9 spp.)
 Gèniri Loriculus (14 spp.)
 Gèniri Bolbopsittacus (1 sp.)
 Suttafamigghia Psittaculinae 
 Tribbù Polytelini 
 Gèniri Alisterus (3 spp.)
 Gèniri Aprosmictus (2 spp.)
 Gèniri Polytelis (3 spp.)
 Tribbù Psittaculini
 Gèniri Psittinus (1 sp.)
 Gèniri Geoffroyus (3 spp.)
 Gèniri Prioniturus (10 spp.)
 Gèniri Tanygnathus (4 spp.)
 Gèniri Eclectus (1 sp.)
 Gèniri Psittacula (16 spp.)
 Gèniri Lophopsittacus (1 sp.†)
 Gèniri Necropsittacus (1 sp.†)
 Tribbù Micropsittini 
 Gèniri Micropsitta (6 spp.)

Famigghia Psittacidae

 Suttafamigghia Psittacinae
 Gèniri Psittacus (1 sp.)
 Gèniri Poicephalus (10 spp.)
 Suttafamigghia Arinae
 Gèniri Anodorhynchus (3 spp.)
 Gèniri Cyanopsitta (1 sp.)
 Gèniri Ara (9 spp.)
 Gèniri Orthopsittaca (1 sp.)
 Gèniri Primolius (3 spp.)
 Gèniri Diopsittaca (1 sp.)
 Gèniri Rhynchopsitta (2 spp.)
 Gèniri Ognorhynchus (1 sp.)
 Gèniri Guaruba (1 sp.)
 Gèniri Aratinga (6 spp.)
 Gèniri Eupsittula (5 spp.)
 Gèniri Thectocercus (1 sp.)
 Gèniri Psittacara (11 spp.)
 Gèniri Leptosittaca (1 sp.)
 Gèniri Conuropsis (1 sp.)
 Gèniri Cyanoliseus (1 sp.)
 Gèniri Pyrrhura (24 spp.)
 Gèniri Enicognathus (2 spp.)
 Gèniri Myiopsitta (1 sp.)
 Gèniri Psilopsiagon (2 spp.)
 Gèniri Bolborhynchus (3 spp.)
 Gèniri Forpus (7 spp.)
 Gèniri Brotogeris (8 spp.)
 Gèniri Nannopsittaca (2 spp.)
 Gèniri Touit (8 spp.)
 Gèniri Pionites (2 spp.)
 Gèniri Pyrilia (7 spp.)
 Gèniri Pionopsitta (1 sp.)
 Gèniri Hapalopsittaca (4 spp.)
 Gèniri Alipiopsitta (1 spp.)
 Gèniri Graydidascalus (1 spp.)
 Gèniri Pionus (8 spp.)
 Gèniri Amazona (32 spp.)
 Gèniri Deroptyus (1 sp.)
 Gèniri Triclaria (1 sp.)

 Storia e arti 
U pappajaḍḍu, nta l'Età Minzana, era sìmmulu di purizza e unu dî sìmmuli dâ Madonna, picchì si pinzava ca sapìa diri Ave comu dissi l'Arcàncilu Gabbrieli â matri dû Cristu.

Si sapi grazzi a un ducumentu cu tutta a mmàggini ca un pappajaḍḍu, pi èssiri pricisi un cacatua, era parti dâ cullizzioni di Fridiricu II di Svevia.

Catigurìa:Aceddi